《清真褚道士携罗丈唱和访余求诗予非能诗者辞》
宋代·杜范

远寻幽侣对清闲，落笔烟霞写壮观。
不杂红尘随处适，独将青眼个中看。
云飞碧落无心到，月浸清波彻底寒。
遥想衔杯当日意，洒然新沐欲弹冠。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。